		
Til gymnaster og forældre på Boys & Girls

Velkommen til en ny sæson i HIK!

Vi glæder os rigtig meget til en ny sæson sammen med Jeres børn. Vi har et ønske om at alle skal udvikle sig i løbet af sæsonen, uanset udgangspunkt, og vi forventer at alle gør en indsats for at blive bedre. Vi vil derfor gøre vores for at udfordre alle på hver deres niveau. Vi forventer samtidig også, at når man kommer til træning, så  deltager man også i hele træningen. I trænerteamet glæder vi os til at lege, springe og danse med jer 😊

Man behøver ikke melde afbud til træning, hvis man ikke kan komme, men ved man i god tid at man skal på ferie e.l. er man meget velkommen til at melde det. Det kan man gøre i vores nye gymnastikapp, der hedder ”holdsport”, eller til en instruktør til træning.

App’en er også ny for os, så vi håber på lidt tålmodighed fra jer, da vi lærer mens vi bruger den 

Allerede nu kan der sættes stort kryds i kalenderen på disse datoer:

5. februar 2027: Pizzaspring
Ekstratræning, hvor vi starter med at træne og lege os tættere på en opvisning. Eftermiddagen afsluttes med pizza og Fredags Tamtam. Vi starter kl 16.30.

13. marts 2027: Forårsopvisning i HIK
En dejlig dag, hvor vi laver opvisning og støtter op om alle hold i foreningen.

Derudover holder foreningen hoppedag 7. november 2026 og fastalavn 7. februar 2027 
Der er efterårsferie i uge 42, juleferie i uge 52-53 og vinterferie i uge 7, hvor vi ikke træner.

Vi har i år besluttet os for at købe dragter fra chopar. Når dragterne er kommet hjem må de bruges til gymnastik, men IKKE til idræt i skolen eller andre steder før de er blevet brugt til opvisningerne. Vi vil meddele hvornår der bliver prøvning, så forældre der er interesserede kan komme og deltage. Når vi får prøvedragter, har vi dem kun til 1 træning, så det er vigtigt alle er der til den træning.

Inden gymnastik er der et par simple ting man skal huske: 
- Håret opsat meget vigtigt, da man ellers ikke kan springe i redskaber, grundet risiko for skader!
- Ingen smykker (gælder også ure) 
- Ingen tyggegummi eller andet mad i salene
- Tøj man kan bevæge sig i (ingen cowboybukser)
- Gerne bare tæer i stedet for gymnastiksko

Forældre må gerne blive under træningen, men ikke inde i salen pga. børnenes koncentration. Her kan caféen være en god mulighed for at få snakket med de andre forældre.  Før og efter hver gymnastiktime må forældre gerne hjælpe med at tage redskaber frem og tilbage.

Til sidst vil vi gerne at i afsætter et kvarter efter træningen tirsdag den 15. september, hvor vi kort vil introducere os, informere om forskellige ting til sæsonen, og I kan stille spørgsmål. Det vil glæde os hvis i prioriterer dette kvarter.

Vi glæder os rigtig meget til sæsonen, og er sikker på at vi får det rigtig sjovt! 

Med venlig hilsen Trænerteamet; 
Instruktører: Karine, Linda og Lisette
Hjælpeinstruktører: Astrid, Lilly, Viola og Louise
Foælderhjælper: Corina

Ved spørgsmål kontakt 
Lisette: mail: lisette_venoe@hotmail.com, tlf: 28706521 
Karine: mail: karine_hvass@hotmail.com, tlf: 31363308 
Linda: mail: lindahartun@hotmail.com, tlf: 28137275 
